钦定古今图书集成/理学汇编/文学典/第061卷 > 徐知谔
## 钦定古今图书集成/理学汇编/文学典/第061卷 > 徐知谔

按陆游《南唐书》本传：“知谔，义祖第六子，在吴亦为节
镇，代知询为金陵尹。烈祖初封饶王，进梁王，镇润州兼中书令。好奇宝怪物，所蓄不可计。有蜀估持凤首
至，自言得之徼外蛮夷。状如雄鸡，广五寸，冠上正平，
可用为枕，朱冠金喙，文彩焕烂如生，人咸异之。一日
游蒜山，除地为场，连虎皮为大幄，号虎帐”，与宾僚会
饮其中，忽暴风至，裂帐尽碎如飞蝶，知谔惧而归，属
疾数日卒。平生常语客曰：“人生七十为大限，吾生长
王家，穷极懽乐，一日可敌世人，二日年三十五，其死
乎！”至是如其言，废朝七日。烈祖悲悼，复诏不视朝者
七日。敛以衮冕及上方秘器，谥曰怀。十子皆贵显国
中所著文赋歌诗十卷，号《阁中集》。